पाएं अपने शहर की ताज़ा ख़बरें और फ्री ई-पेपरडाउनलोड करें
छुरिया पुलिस की टीम ने शराब की तस्करी कर रहे दो आरोपियों को पकड़ा है। जिनके पास से 172 पाव शराब जब्त की गई है। जब्त शराब महाराष्ट्र निर्मित है, जिसे इलाके में अवैध बिक्री के लिए आरोपी अपनी बाइक से लेकर आ रहे थे। पुलिस ने बताया कि शराब तस्करी रोकने के लिए लगातार अभियान चला जा रहा है।
इसी के तहत बुधवार को फारेस्ट बैरियर के पास नाकेबंदी की गई। जहां बाइक सवार संदिग्ध युवकों को रोका गया। युवकों खुद को नाथूनगांव निवासी हेम कुमार बंजारे व जीवन सेवता बताया। संदिग्धों के बाइक की तलाशी लेने पर प्लास्टिक के बोरी में 172 नग महाराष्ट्र की संत्री शराब बरामद हुई। आरोपियों ने बताया कि इलाके में अवैध बिक्री के लिए वे शराब लेकर आ रहे थे। पुलिस ने दोनों आरोपियों को न्यायिक रिमांड पर भेज दिया है।
48 पाव शराब के साथ युवक गिरफ्तार
इधर डोंगरगांव पुलिस ने मोपेड की डिक्की में 48 पौवा शराब लेकर जा रहे युवक को गिरफ्तार किया है। पुलिस ने बताया कि माथलडबरी से आरोपी अमन भीमरे को जांच के दौरान पकड़ा गया। जो महाराष्ट्र निर्मित 48 पौवा शराब का परिवहन कर रहा था, आरोपी इलाके में अवैध बिक्री करने शराब की खेप लेकर पहुंचा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn